OpenLLM-France/wikimedia huggingface dataset:
# Seinen

El seinen (青年, seinen, «edat adulta» o «maduresa») és un subgènere demogràfic de manga i anime enfocat a un públic masculí prou madur per llegir kanjis. En Japonès, la paraula 'seinen' significa literalment 'joventut', però el terme 'manga seinen' s'utilitza també per descriure l'audiència de còmics per a homes de més 50 anys. L'equivalent femení del seinen és el josei.
La principal diferència respecte a subgènres juvenils com el shonen o el shojo es troba en la complexitat de les trames i la presència de material per a audiències adultes, com la violència o el sexe. Tot i que a vegades inclouen contingut sexual, aquest és molt menys freqüent que en mangues hentai. Els mangues seinen presenten un ampli ventall d'estils artístics i temes. Alguns exemples són 20th Century Boys, Akira, Berserk, Mushishi, Ghost in the Shell, Planetes i Maison Ikkoku.
Una forma d'identificar un manga com a seinen és segons la presència de furigana en el text. Si hi ha furigana al costat de tots els kanjis, l'obra està enfocada a un públic més jove. El títol de la revista on es va publicar l'obra també és un indicador important; revistes amb títols que contenen la paraula "young" (com la Shūkan Young Magazine) solen publicar obres seinen. Hi ha revistes de contingut mix que publiquen shonen i seinen (com la Gangan Comics i la Comp Ace). Algunes revistes populars de seinen són la Young Magazine, la Shūkan Young Sunday, la Big Comic Spirits, la Business Jump, la Ultra Jump i la Afternoon.

## Història

Una de les primeres revistes de manga publicades al Japó, la Shūkan Manga Times (1956), fou del subgènere seinen. Estava enfocada a homes de mitjana edat, i contenia ficció eròtica i historietes de yakuza. El 1967 va aparèixer la primera revista enfocada a homes més joves, la Shūkan Manga Action, que serialitzà obres populars com Lupin III i Shin-Chan. El 1968 va aparèixer la revista Big Comic de l'editorial Shogakukan, coneguda per la publicació de Golgo 13, i el 1972 va començar a publicar-se també la Big Comic Original, coneguda per les obres de Naoki Urasawa. L'editorial Shueisha, coneguda per la popular Shūkan Shōnen Jump, va entrar al mercat seinen el 1979 amb la revista Shūkan Young Jump, que publicaria obres molt populars com Elfen Lied i Gantz.

## Llista de mangues seinen

Vegeu la categoria Mangues seinen.

## Referències

* ↑ «Nous termes en estudi (24/10/2013)». TERMCAT, 22-10-2013.
* ↑ Frederik L. Schodt. 1996. Dreamland Japan: Writings on Modern Manga. Stone Bridge Press. p. 95-6

## Vageu també

* Josei
* Shonen
* Shōjo
# Serra-rica

Serra-rica és una masia de Muntanyola (Osona) inclosa a l'Inventari del Patrimoni Arquitectònic de Catalunya.

## Descripció

Masia de grans dimensions de planta rectangular i coberta a dos vessants. La vessant de migdia és més prolongada i és a la part on es fa visible un nou tram constructiu de la casa. A la part dreta de migdia sobresurt un cos més baix i és per on es produeix l'entrada a la casa mitjançant un portal adovellat que condueix al barri, espai descobert i enllosat. El portal d'accés a la casa es troba al mur de ponent, dins aquest espai. Al davant s'hi formen dependències per al bestiar. Cal remarcar les finestres conopials dels pisos superiors. En front del portal del barri hi ha un cobert de grans dimensions.
El material constructiu de base és la pedra.

## Història

Casa inclosa dins la demarcació del castell de Muntanyola del qual en tenim notícies des del segle xi.
El mas Serraricha el trobem esmentat en el fogatge de 1553 de la parròquia i terme de Muntanyola, per bé que els seus orígens deuen datar de més antic.
Fou reformat i ampliat al segle XVII com indica la dovella central del portal del barri (1608) i més tard al segle xix (1881).
Es troba a prop de la parròquia de Muntanyola i no gaire lluny de la moderna urbanització de Fontanelles.

## Referències

* 1 2 3 4 5 6 «Serra-rica». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Sequoia

«Sequoia» té aquests significats:
* Biologia
** Sequoia gegant (Sequoiadendrona gigangteum).
** Sequoia costanera (Sequoia sempervirens).
** Sequoia o Metasequoia (Metasequoia glyptostroboides).
* Geografia: Parc Nacional Sequoia, parc nacional de Califòrnia (Estats Units d'Amèrica).
* Astronomia: 1103 Sequoia, asteroide descobert el 1928 per Walter Baade.
* Onomàstica: Sequoyah, indi cherokee, inventor del sil·labari cherokee.
* Automobilisme: Toyota Sequoia, vehicle fabricat per Toyota.

## Referències

* 1 2 «Noms de plantes. Corpus de fitonímia catalana | TERMCAT». [Consulta: 13 febrer 2023].
# Seriola

Seriola és un gènere de peixos que té 9 espècies reconegudes. Són peixos carnívors apreciats com a comestibles, són ideals per a l'aqüicultura. Poden pesar fins a 40 kg.
La majoria de les espècies es troben en bancs de peixos.

## Taxonomia

Actualment hi ha 9 espècies reconegudes del gènere Seriola:
* Seriola carpenteri F. J. Mather, 1971 (Guinean amberjack)
* Seriola dumerili (A. Risso, 1810) (Greater amberjack)
* Seriola fasciata (Bloch, 1793) (Lesser amberjack)
* Seriola hippos Günther, 1876 (Samson fish)
* Seriola lalandi Valenciennes, 1833 (Yellowtail amberjack)
* Seriola peruana Steindachner, 1881 (Fortune jack)
* Seriola quinqueradiata Temminck i Schlegel, 1845 (Japanese amberjack)
* Seriola rivoliana Valenciennes, 1833 (Almaco jack, highfin jack)
* Seriola zonata (Mitchill, 1815) (Banded rudderfish)

## Referències

* ↑ FishBase: Seriola
* ↑ World Wildlife Fund - Seriola and Cobia
* ↑ "Seriola". FishBase. Ed. Ranier Froese i Daniel Pauly. February del 2013. N.p.: FishBase, 2013.
# Seriola hippos

Seriola hippos és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 150 cm de longitud total i els 53,1 kg de pes.

## Distribució geogràfica

Es troba a Austràlia i a Nova Zelanda.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Servei de Seguretat d'Ucraïna

El Servei de Seguretat d'Ucraïna, ucraïnès: Служба безпеки України, transliterat Slujba bezpeki Ukraïni, és una agència de seguretat ucraïnesa. L'acrònim SBU, ucraïnès: СБУ, és el nom comú empleat pels ucraïnesos per referir-se als serveis secrets. El SBU és el responsable de la seguretat de l'Estat, de les seves institucions i els seus representants. Igualment, també està a càrrec del contraespionatge, de la lluita contra el terrorisme, el contraban i el tràfic d'armes. L'SBU va ser creat el 20 de setembre de 1991, just després que Ucraïna guanyés la seva independència, i és hereu de l'antiga secció ucraïnesa del KGB. Durant els seus primers anys va mantenir a la major part del personal procedent de l'etapa soviètica. En 2004 el Departament d'intel·ligència de l'SBU va ser reorganitzat en una agència independent que es va denominar "Servei d'Intel·ligència Estrangera d'Ucraïna", sent responsable tant de la intel·ligència estrangera com de la seguretat externa.

## Directors de l'SBU

| Nom | Inici | Final | Notes | |
| 1 | Nikolai Goluixko | 20 de setembre de 1991 | 6 de novembre de 1991 | Creació de l'SBU / independència d'Ucraïna |
| 2 | Ievhèn Martxuk | 6 de novembre de 1991 | 12 de juliol de 1994 | |
| 3 | Valeri Màlikov | 12 de juliol de 1994 | 3 de juliol de 1995 | |
| 4 | Volodímir Ràdtxenko | 3 de juliol de 1995 | 22 d'abril de 1998 | |
| 5 | Leonid Dèrkatx | 22 d'abril de 1998 | 10 de febrer de 2001 | |
| 6 | Volodímir Ràdtxenko | 10 de febrer de 2001 | 2 de setembre de 2003 | |
| 7 | Íhor Smeixkò | 4 de setembre de 2003 | 4 de febrer de 2005 | Revolució Taronja |
| 8 | Oleksandr Turtxínov | 4 de febrer de 2005 | 8 de setembre de 2005 | |
| 9 | Íhor Drijtxani | 8 de setembre de 2005 | 22 de desembre de 2006 | |
| 10 | Valentín Nalivàitxenko | 22 de desembre de 2006 | 11 de març de 2010 | Interí entre 2006 i 2009 |
| 11 | Valeri Khoroixkovski | 11 de març de 2010 | 18 de gener de 2012 | |
| 12 | Volodímir Rokitski | 19 de gener de 2012 | 3 de febrer de 2012 | Interí |
| 13 | Íhor Kalinin | 3 de febrer de 2012 | 9 de gener de 2013 | |
| 14 | Oleksandr Iakímenko | 9 de gener de 2013 | 24 de febrer de 2014 | Manifestacions de l'EuroMaidan |
| 15 | Valentín Nalivàitxenko | 24 de febrer de 2014 | 18 juny 2015 | Annexió russa de Crimea |
| 15 | Vassil Hritsak | 18 juny 2015 | — | |

## Notes

* ↑ Security Service of Ukraine (SBU), en GlobalSecurity.org
* ↑ Yanukovych dismisses Khoroshkovsky from military service, Kyiv Post (19 de gener de 2012)
* 1 2 Yanukovych names new Kalinin as state security chief, Kyiv Post (3 de febrer de 2012)
* ↑ Yanukovych appoints Rokytsky as acting SBU chief, Kyiv Post (19 de gener de 2012)
* ↑ President calls on officials for joint work on reform in SBU, Kyiv Post (10 de enero de 2013)
* ↑ Ukrainian parliament appoints Nalyvaichenko as security service chief, Interfax-Ukraine (24 de febrero de 2014)
# Saint-Valery

Saint-Valery és un municipi francès, situat al departament de l'Oise i a la regió dels Alts de França. L'any 2007 tenia 54 habitants.

## Demografia
### Població

El 2007 la població de fet de Saint-Valery era de 54 persones. Hi havia 17 famílies de les quals 4 eren unipersonals (4 homes vivint sols), 4 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 19 eren l'habitatge principal de la família, 2 eren segones residències i 1 estava desocupat. Tots els 22 habitatges eren cases. Dels 19 habitatges principals, 15 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 5 tenien quatre cambres i 14 en tenien cinc o més. 11 habitatges disposaven pel capbaix d'una plaça de pàrquing. A 10 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Valery el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 1 | 75 a 79 | 0 |
| 0 | 70 a 74 | 0 |
| 1 | 65 a 69 | 0 |
| 0 | 60 a 64 | 3 |
| 3 | 55 a 59 | 1 |
| 3 | 50 a 54 | 3 |
| 1 | 45 a 49 | 2 |
| 0 | 40 a 44 | 0 |
| 3 | 35 a 39 | 1 |
| 2 | 30 a 34 | 2 |
| 3 | 25 a 29 | 2 |
| 1 | 20 a 24 | 1 |
| 0 | 15 a 19 | 1 |
| 0 | 10 a 14 | 0 |
| 1 | 5 a 9 | 0 |
| 3 | 0 a 4 | 1 |

## Economia

El 2007 la població en edat de treballar era de 33 persones, 31 eren actives i 2 eren inactives. De les 31 persones actives 29 estaven ocupades (16 homes i 13 dones) i 2 estaven aturades (1 home i 1 dona). Totes les 2 persones inactives estaven jubilades.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.
L'any 2000 a Saint-Valery hi havia 6 explotacions agrícoles que ocupaven un total de 468 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Saint-Valery a l'INSEE.
* Évolution et structure de la population Fitxa amb el detall de dades de Saint-Valery a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sexta (música)

En música, una sexta és l'interval que conté sis graus o notes de l'escala diatònica. Pot ser Major, menor, augmentada o disminuïda segons el nombre de tons i semitons que hi hagi entre la primera i l'última nota de l'interval.
Viccionari
# Sexta napolitana

La sexta napolitana, o acord de sexta napolitana, és un acord perfecte major, que s'utilitza com a recurs harmònic amb funció de subdominant. Consisteix en la utilització de l'acord de II grau de la tonalitat en primera inversió (i menys sovint en segona) al qual se li ha rebaixat un semitò a la fonamental i a la quinta en el cas de les tonalitats majors, i un semitò a la fonamental per a les tonalitats menors.
Sembla que l'inventor de la sexta napolitana fou Giaccomo Carissimi, que el 1656 va compondre l'oratori Jephte. Segons Anna Cazurra al seu llibre Introducció a la música: de l'antiguitat als nostres dies, el primer on apareix una sexta napolitana
# Sibi

Sibi (urdú: سبی; a les fonts islàmiques medievals, Siwi) és una ciutat del Pakistan a la província del Balutxistan, capital del districte de Sibi. Segons el cens del 1998 tenia 48.219 habitants (projecció pel 2001: 52.100). El 1901 tenia 4.551 habitants. Sibi és la ciutat més calorosa del Balutxistan i segurament de tot Pakistan. Està situada a l'entrada del coll de Bolan i entre aquest i els colls d'Harnai, el que feia la seva situació estratègica.
Siwi formava part del districte musulmà de Walishtan (Balist alguna vegada però sembla que referit a la paraula persa "Terra Alta"), però el governador d'aquest residia a al-Kasr (o Kushk), prop d'un altra ciutat de la zona, Ispinjay. Walishtan fou dominat pel safàrida Yaqub ibn al-Layth el 867. Després fou possessió dels gaznèvides, i en les seves expedicions a l'Índia sovint anaven des de Bust i al-Rukhkhadj cap a Multan i l'Indus passant per Sibi.
La ciutat és descrita al segle xiii en la primera descripció que es coneix. Al segle xv (vers 1500) estava en mans dels arghuns de Kandahar però més tard va passar als mogols i sota Akbar el Gran fou una mahall del sarkar de Bakhkhar a la suba de Multan. El 1714 va passar als kalhores de Sind; fou assaltada i ocupada pels britànics el 1841. A la segona meitat del segle va quedar en mans dels afganesos d'Ahmad Shah Durrani. Ocupada altre cop pels britànics el 1878, als quals fou cedida pèr l'afganès Muhammad Yakub Khan, fill i successor de Shir Ali, pel tractat de Gandamak del 1879, es va construir una nova ciutat que fou capital del districte de Thal-Chotiali del 1879 al 1903, que després va patir algunes modificacions i va esdevenir districte de Sibi. L'excés de recaptació del districte (com del de Pishin) havia de ser entregat a l'emir de l'Afganistan. Del districte, dos cinquenes partes foren administrades directament pels britànics i la resta estava format per les regions tribals de Mari i Bugti, i d'una part del kanat de Kalat. Els balutxis són la majoria de la població seguits dels paixtus.

## Vegeu també

* Districte de Sibi

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Siberia (pel·lícula)

Siberia és un thriller estatunidenc de Matthew Ross estrenat l'any 2018 als Estats Units, on Keanu Reeves interpreta el personatge principal.

## Argument

Quan el soci rus d'un tractant de diamants estatunidenc (Keanu Reaves) desapareix, aquest viatja a Sibèria a la seva recerca, on coneix a Katya (Ana Ularu), la jove propietària d'un cafè.

## Repartiment

* Keanu Reeves: Lucas Hill
* Ana Ularu: Katya
* Pasha D. Lychnikoff: Boris Volkov
* Molly Ringwald: Gabby Hill
* Rafael Petardi: Pavel
* Aleks Paunovic: Yefrem
* Veronica Ferres: Raisa
* Eugene Lipinski: Polozin

## Crítica

* "Keanu Reeves tan hieràtic com de costum (...) Oblidable és, finalment, aquesta pel·lícula (...) Queda, això sí, la idea (...) d'una Europa falsa, morta i criogenitzada. Exactament el que acaba sent 'Sibèria'. (…) Puntuació: ★★ (sobre 5)"
* "No és capaç de decidir quin tipus de pel·lícula vol ser (...) Tan glacial i indesitjable com la seva localització."
* "Sibèria malgasta desvergonyidament l'atractiu carisma del seu protagonista i dedica molt temps a anar enlloc"

## Referències

* ↑ «Review: Keanu Reeves, Selling Ice in a Dull ‘Siberia’» (en anglès). The New York Times.
* ↑ Fernández, Fausto «Siberia» (en castellà). Fotogramas, 16-07-2018.
* ↑ Barker, Andrew «Film Review: ‘Siberia’» (en anglès). Variety, 13-07-2018.
* ↑ Lowe, Justin. «Nightmare Cinema (2018)» (en anglès). [Consulta: 22 setembre 2018].
# Simpsonichthys marginatus

Simpsonichthys marginatus és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica.

## Referències

* ↑ «Simpsonichthys marginatus». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River (Nova Jersey, Estats Units): Prentice-Hall. Any 2000.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Simpsonichthys myersi

Simpsonichthys myersi és un peix de la família dels rivúlids i de l'ordre dels ciprinodontiformes.
Els adults poden assolir els 4,5 cm de longitud total. Es troba als rius costaners atlàntics de Sud-amèrica.

## Referències

* ↑ Costa, Wilson J.E.M.; Amorim, Pedro F. «Integrative taxonomy and conservation of seasonal killifishes, Xenurolebias (Teleostei: Rivulidae), and the Brazilian Atlantic Forest» (en anglès). Systematics and Biodiversity, 12, 3, 03-07-2014, pàg. 350–365. DOI: 10.1080/14772000.2014.918062. ISSN: 1477-2000.
* 1 2 Bailly, Nicolas; Torres, Armi G. «Xenurolebias myersi (Carvalho, 1971)» (en anglès). FishBase.
# Bradford

* Aquest article tracta sobre la ciutat anglesa. Vegeu-ne altres significats a «Bradford (desambiguació)».
Bradford és un poble del districte de Bradford, West Yorkshire, Anglaterra. Té una població de 360.145 habitants i districte de 534.279. Al Domesday Book (1086) està escrit amb la forma Bradeford.

## Fills il·lustres

* Edward Victor Appleton (1892 - 1965) físic, Premi Nobel de Física de l'any 1947.
* William Berwick (1888-1944), matemàtic.

## Referències

* ↑ (anglès)«Bradford». City Population. [Consulta: 23 maig 2018].
* ↑ (anglès)«Bradford». City Population. [Consulta: 23 maig 2018].
* ↑ (anglès)«Yorkshire: West Riding A-B». The Domesday Book Online. [Consulta: 23 maig 2018].
# Vals de Daumairac

Vals-le-Chastel és un municipi francès situat al departament de l'Alt Loira i a la regió d'Alvèrnia-Roine-Alps. L'any 2019 tenia 43 habitants.

## Demografia

El 2007 tenia 49 habitants. Hi havia 41 habitatges, 22 eren habitatges principals, 14 segones residències i cinc estaven desocupats. La població ha evolucionat segons el següent gràfic:

## Economia

El 2007 la població en edat de treballar era de 30 persones, 24 eren actives i 6 eren inactives. Hi havia una empresa de fabricació de productes industrials i una un taller de reparació d'automòbils i de material agrícola.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
# Artificial Studios

Artificial Studios és una empresa desenvolupadora de videojocs i creadora de motors de videojoc creada l'any 2001.

## Referències

* ↑ «Epic Games Purchases Reality Engine™ and Hires Chief Architect and Primary Developer, Tim Johnson | News | Epic Games». Arxivat de l'original el 2012-04-17. [Consulta: 23 agost 2012].

## Enllaços externs

* Web d'Artificial Studios Arxivat 2007-06-23 a Wayback Machine.
# Sobolokh

Sobolokh (en rus: Соболох) és un poble de la república de Sakhà, a Rússia, que el 2018 tenia 249 habitants, pertany al districte de Khonuu.

## Referències

* ↑ «offen: Предки Эльгетских якутов». Arxivat de l'original el 2013-10-07. [Consulta: 19 novembre 2018].
# Setge de Dubrovnik

El Setge de Dubrovnik és el terme amb què es coneix la batalla i el setge de la ciutat croata de Dubrovnik durant la Guerra de la independència croata per part de les forces de l'Exèrcit Popular Iugoslau. L'exèrcit iugoslau invadí la ciutat i el seu entorn des de diferents punts de Bòsnia, Montenegro i Croàcia l'octubre de 1991. El bombardeig de tres mesos de la ciutat, que és Patrimoni de la Humanitat, fou un dels actes que inclinaren la balança de l'opinió pública internacional en contra dels serbis.
Dubrovnik va ser assetjat i atacat l'octubre de 1991, la lluita principal acaba a principis de 1992 i el contraatac croat que provocà l'aixecament del setge i l'alliberament de la zona a mitjans de 1992, tot i patir grans pèrdues. El bombardeig més important de la ciutat fou el dia de Sant Nicolau, el 6 de desembre de 1991, dia en què tretze civils varen morir, el que representa el major nombre de morts de civils en un sol dia durant el setge. Segons l'informe de les Nacions Unides, el setge causà almenys 15.000 refugiats, dels quals 7.000 van ser evacuats per mar l'octubre de 1991, mentre que la ciutat estigué sense electricitat ni aigua fresca durant almenys dos mesos, fins a finals de desembre de 1991, ja que les forces de l'Exèrcit Nacional Iugoslau bombardejaren la xarxa elèctrica de la ciutat. La població en aquest moment depenia dels vaixells per al seu proveïment d'aigua.
Al Tribunal Penal Internacional per a l'antiga Iugoslàvia, la fiscalia va al·legar "L'objectiu de les forces sèrbies era el de separar aquesta zona de Croàcia i annexar-la a Montenegro".
# Softcannon

Softcannon és una empresa colombiana de programari d'entreteniment per videojocs als sistemes d'ordinador, és la primera a Colòmbia a començar a produir videojocs amb capital humà 100% colombià. Recolza activament la creació de l'Associació Colombiana de Desenvolupadors de Videojocs de Colòmbia ACODEVI, com a alternativa per incentivar la indústria dels videojocs a Colòmbia, i com a mitjà per sortir del subdesenvolupament en el qual es troba actualment el país. Dirigeix el desenvolupament del videojoc del tipus "Counterguerrilla", per ensenyar el desenvolupament de videojocs a Colòmbia. Actualment (2007) desenvolupa diversos videojocs per PC, els quals seran venuts en el mercat internacional. En el 2007 és una microempresa amb capital aproximat als U$50.000 dòlars.

## Història

Fundada el 1992, era una productora discreta de programari empresarial per a PC. L'any 1995 canvia el seu enfocament al desenvolupament de llocs web i ecommerce. L'any 1996 comença el desenvolupament de videojocs per a PC, es va decidir especialitzar en aquest sector amb jocs com els gèneres d'estratègies i per a nens, en el mercat "indie".

## Enllaços externs

* Lloc web oficial de Softcannon Arxivat 2007-08-09 a Wayback Machine.(castellà)(anglès)
* Lloc web oficial de l'Associació Colombiana de Desenvolupadors de Videojocs Arxivat 2009-07-25 a Wayback Machine.(castellà)(anglès)
* Videojoc de la comunitat ACODEVI Arxivat 2011-02-08 a Wayback Machine. (castellà)(anglès)